मिशन मंगल में नजर आईं थीं, अपकमिंग फिल्म में उर्मिला मातोंडकर की ऑनस्क्रीन बेटी बनेंगी
Miss Teen International India 2023 - Urmila Matondkar On Screen Daughter Sejal Gupta Wins. 13 साल की सेजल गुप्ता ने मिस टीन इंटरनेशनल का खिताब अपने नाम किया है। इसी के साथ एक्ट्रेस सबसे कम उम्र में ब्यूटी पेजेंट खिताब जीतने वाली पहली भारतीय टीनएजर बन गई हैं।
13 साल की सेजल गुप्ता ने मिस टीन इंटरनेशनल का खिताब अपने नाम किया है। इसी के साथ एक्ट्रेस सबसे कम उम्र में ब्यूटी पेजेंट खिताब जीतने वाली पहली भारतीय टीनएजर बन गई हैं।
मीडिया के सामने सेजल ने खुशी जाहिर की 
मीडिया को दिए इंटरव्यू में जीत की खुशी जाहिर करते हुए सेजल ने कहा- ‘सबसे कम उम्र की ब्यूटी पेजेंट विजेता होने के नाते, मैं वाकई बहुत खुश और एक्साइटेड महसूस कर रही हूं। इस पेजेंट ने मुझे अपना टैलेंट दिखाने और सेल्फ कॉन्फिडेंस से भरी लड़की के तौर पर सामने आने में मदद की है। मुझे यह विश्वास दिलाया कि एज महज एक नंबर है।’
9वीं क्लास में हैं सेजल 
सेजल हाल ही में 9वीं क्लास में प्रमोट हुई हैं। इसके बावजूद बेहद कम उम्र में उन्होंने अपने बहुत सारे सपने पूरे कर लिए हैं। अपने फ्यूचर प्लांस के बारे में बात करते हुए सेजल ने कहा- ‘मैं एक ग्लोबल आइकन और दूसरों के लिए एक रोल मॉडल बनना चाहती हूं। खास तौर पर युवा पीढ़ी के लिए रूढ़िवाद को तोड़ना चाहती हूं।
पेरेंट्स से रिक्वेस्ट करूंगी कि अपने बच्चे के सपनों को समझें 
मैं चाहती हूं कि लोग ये विश्वास करें कि इस दुनिया में कुछ भी असंभव नहीं है और उम्र बस एक संख्या मात्र है। मैं चाहती हूं कि हर कोई यह समझे कि बच्चों के मामले में भी मेंटल हेल्थ बहुत जरूरी है। मुझे पता है कि एजुकेशन बहुत जरूरी है, लेकिन माता-पिता से भी रिक्वेस्ट करूंगी कि अपने बच्चे के सपनों को समझें और उन्हें पूरा करने दें और उन्हें हमेशा सपोर्ट करें।
सेजल गुप्ता के अपकमिंग प्रोजेक्ट्स 
सेजल जल्द ही अपनी आने वाली फिल्मों के प्रमोशन में व्यस्त हो जाएंगी, जिसमें हर्षवर्धन राणे और संजीदा शेख के साथ फिल्म कुन फाया कुन। शिल्पा शेट्टी कुंद्रा के साथ सुख, अमित स्याल, सोनाली कुलकर्णी और परेश रावल के साथ ‘जो तेरा है वो मेरा है’ शामिल हैं। उर्मिला मातोंडकर के साथ फिल्म तिवारी में भी सेजल दिखाई देंगी ।
इसके अलावा सेजल 'क्या हाल मिस्टर पंचाल' नाम का टेलीविजन शो, पेशावर वेब सीरीज में काम कर चुकी हैं। साथ ही फिल्म मिशन मंगल में उन्होंने छोटी कीर्ति कुल्हारी का किरदार निभाया था।